section_heading: Obnova u vrijeme pavlina
paragraph_text: Nakon potpunog preuzimanja samostana 1460. godine pavlini započinju dugogodišnji proces obnove samostanskog sklopa. Tijekom obnova potvrdili su specifičnost svoga reda u konzervatorskim tendencijama očuvanja nasljeđa strogim izbjegavanjem rušenja već postojećeg arhitektonskog sklopa te obnovama i rekonstrukcijama oštećenih objekata. Dugi proces rada na samostanskom sklopu trajao je sve do ukidanja pavlinskog reda krajem 18. stoljeća.